我成日以為自己係團隊領袖，每一個圈入面嘅朋友我都可以照顧到，但我竟然大意到連佢成日無錢係身，日日食公仔麵都唔知，讀心理學嘅我竟然唔知佢有抑鬱。我選舉輸無耐，佢就自殺過身。到嗰陣我先發覺我唔適合做一個領袖，更加無資格同人講我中意用心理學幫人。係早期我串連晒所有認識佢嘅朋友，希望搞一場喪禮又好，紀念展又好，但最後我壓力大到乜都做唔到。當時我放棄晒所有有關嘅朋友，放棄曬有關連嘅嗜好，我唔識得點處理，只係想忘記我過去嘅人生。